I dag er der bare en mark, men om få år skal der gerne ligge mere end 800 ferieboliger og en 18-hullers golfbane. Milliardprojektet finansieres med islandske penge af Holiday Invest A/S, og firmaet har nu indgået en aftale med NCC Construction Danmark, som skal styre opførelsen af det store ferieresort- - Efter at vi har købt grunden af Frederikshavn Kommune og allerede har bindende kontrakter på 600 grunde, går projektet nu ind i en fase, hvor vi vil have de mest kompetente ressourcer i aktion på alle områder. Derfor har vi ønsket at indgå en aftale med NCC Construction Danmark A/S som overordnet rådgivende entreprenør, siger adm. direktør i Holiday Invest A/S, Otto Stavad. Investorerne bag de 600grunde kan dog ikke starte byggeriet, før NCC har gennemført projekteringen,og før den kommunale planlægning med lokalplan og VVM-redegørelse er færdiggjort. Det ventes at ske i starten af 2008. Salget af huse til private familier starter i efteråret 2007 og varetages af Danbolig.
Det stort opslåede ferieprojekt i Frederikshavn, Palm City, ser nu ud til at være et skridt nærmere virkeligheden. Nu har investorerne bag hyret NCC til at opføre det gigantiske ferie-paradis